དགེ་གྲོགས་མང་པོ་ཞིག་གིས་རྒྱུན་པར་ང་ལ་དྲི་ཚིག་འདི་འདྲ་ཞིག་དྲིས་འོངས།ཨ་རིའི་སློབ་གསོ་གཏོང་སྟངས་དེ་ཕར་བལྟས་ཚོད་ཀྱིས་དེ་འདྲའི་ལེགས་པོ་ཞིག་སྟེ།དེ་འདྲའི་སློབ་གསོ་གཏོང་སྟངས་ཀྱིས་སྐྱེད་སྲིང་བྱས་འོངས་པའི་ཨ་རི་པས་འཛམ་གླིང་གི་འཕེལ་ཕྱོགས་སྣེ་ཁྲིད་བྱེད་ཀྱིན་ཡོད་མོད།འོན་ཀྱང་།ཀྲུང་གོ་དང་ཉི་ཧོང་གིས་འདི་འདྲའི་སློབ་གསོ་གཏོང་སྟངས་དེ་ནང་འདྲེན་བྱས་རྗེས་རྩོད་གླེང་ཆེན་པོ་འབྱུང་བར་མ་ཟད།ཐ་ན་གཞི་ནས་ཕམ་ཁ་བྱུང་བའང་ར་སྤྲོད་བྱས་ཡོད་པ་དེ་རྒྱུ་མཚན་ག་རེ་ཡིན་ནམ་ཟེར།གལ་ཏེ་ངས་སྐད་ཆ་ཚིག་གཅིག་གིས་ལན་འདེབས་དགོས་པའི་དབང་དུ་བཏང་ན།ངསདེའི་རྒྱུ་མཚན་ནི།ཨ་མེ་རི་ཀའི་སློབ་གསོའི་མཚན་ཉིད་རིག་པ་དང་སློབ་གསོ་གཏོང་སྟངས་ནང་འདྲེན་བྱེད་མཁན་དེ་ཚོའི་ཁྲོད་ན།ཨ་རིའི་གཞུང་སྒྲུབ་སློབ་གྲྭ་ཆུང་འབྲིང་དུ་དགེ་རྒན་བྱས་མྱོང་མཁན་གཅིག་ཀྱང་མེདཅེས་བརྗོད་ངེས་ཡིན།